|  |  |
| --- | --- |
|  | |
|  | **REPUBLIKA HRVATSKA**  **ZAGREBAČKA ŽUPANIJA**  **ŽUPANIJSKA SKUPŠTINA** |

**Odbor za izbor i imenovanja**

KLASA: 029-02/22-02/01

URBROJ: 238-01-22-14

Zagreb, 27. siječnja 2022.

Na temelju odredbe članka 34. Statuta Zagrebačke županije („Glasnik Zagrebačke županije“ broj 17/09, 31/09, 4/13, 6/13 – pročišćeni tekst, 5/18, 14/18, 18/18 – pročišćeni tekst, 3/20, 23/20, 6/21 i 10/21 - pročišćeni tekst), članka 31. Poslovnika Županijske skupštine Zagrebačke županije („Glasnik Zagrebačke županije“ broj 26/09, 5/13, 6/13 - pročišćeni tekst, 28/17, 5/18, 14/18, 18/18 – pročišćeni tekst, 23/20, 34/20, 10/21 - pročišćeni tekst i 42/21) i članka 5. stavka 2. Odluke o osnivanju i zadaćama Koordinacije za ljudska prava Zagrebačke županije („Glasnik Zagrebačke županije“, broj 49/21), Odbor za izbor i imenovanja Županijske skupštine Zagrebačke županije

**u p u ć u j e**

**JAVNI POZIV**

**za podnošenje prijedloga za** **imenovanje 3 (tri) člana u Koordinaciju za ljudska prava Zagrebačke županije iz redova javnih djelatnika s područja javnih djelatnosti koje se bave problematikom ljudskih prava**

**I.**

Članove Koordinacije za ljudska prava Zagrebačke županije (dalje u tekstu: Koordinacija) imenuje Županijska skupština Zagrebačke županije iz redova članova Županijske skupštine i iz redova javnih djelatnika s područja javnih djelatnosti koje se bave problematikom ljudskih prava, dok je predsjednik Koordinacije vijeća i predstavnika nacionalnih manjina po položaju član Koordinacije, a sa ciljem podizanja javne svijesti o potrebi promicanja i zaštite svih ljudskih prava.

Sukladno odredbi članka 5. stavaka 1. i 2. Odluke o osnivanju i zadaćama Koordinacije za ljudska prava Zagrebačke županije („Glasnik Zagrebačke županije“, broj 49/21), Koordinacija ima predsjednika i deset članova, pri čemu predsjednika i četiri člana imenuje Županijska skupština Zagrebačke županije iz redova članova Županijske skupštine, dva člana se imenuju na prijedlog župana Zagrebačke županije, tri člana se imenuju iz redova javnih djelatnika s područja javnih djelatnosti koje se bave problematikom ljudskih prava, dok je predsjednik Koordinacije vijeća i predstavnika nacionalnih manjina po položaju član Koordinacije.

Mandat članova Koordinacije traje do isteka tekućeg mandata Županijske skupštine Zagrebačke županije.

**II.**

Zadaće Koordinacije utvrđene su odredbom članka 4. Odluke o osnivanju i zadaćama Koordinacije („Glasnik Zagrebačke županije“, broj 49/21).

**III.**

Sukladno navodima iz točaka I. i II. ovog Javnog poziva, **pozivaju se** poslodavci koji obavljaju javne djelatnosti koje se bave problematikom ljudskih pravasa sjedištem na području

Zagrebačke županije na dostavu prijedlogaza imenovanje 3 (tri) člana u Koordinaciju iz redova javnih djelatnika koji imaju prebivalište na području Zagrebačke županije.

Jedan predlagatelj može predložiti samo jednog kandidata.

**IV.**

Prijedlozi iz točke III. ovog Javnog poziva dostavljaju se isključivo na obrascu za podnošenje prijedloga za imenovanje člana u Koordinaciju iz reda javnih djelatnika.

Obrazac za podnošenje prijedloga za imenovanje člana u Koordinaciju iz reda javnih djelatnika dostupan je na službenoj mrežnoj stranici Zagrebačke županije: [www.zagrebacka-zupanija.hr](http://www.zagrebacka-zupanija.hr)

Uz popunjeni obrazac prilaže se: uvjerenje nadležnog suda da se protiv predloženog kandidata ne vodi kazneni postupak (ne starije od 6 mjeseci od dana prijave) i životopis kandidata (europass format) kojeg se predlaže za imenovanje u Koordinaciju.

**V.**

Rok za dostavu prijedloga iz točke III. ovog Javnog poziva je **8 dana od dana objave na Internet stranici Zagrebačke županije.**

Prijedlozi za imenovanje člana u Koordinaciju iz reda javnih djelatnika dostavljaju se s potrebnom dokumentacijom na adresu: **ZAGREBAČKA ŽUPANIJA, Odbor za izbor i imenovanja Županijske skupštine, Ulica grada Vukovara 72/V, 10000 Zagreb, s naznakom „Predlaganje člana/ice za imenovanje u Koordinaciju za ljudska prava Zagrebačke županije iz reda javnih djelatnika – ne otvaraj“.**

Dostava prijedloga za imenovanje člana u Koordinaciju elektroničkim putem nije dopuštena.

**VI.**

Prijedlozi za imenovanje u Koordinaciju iz reda javnih djelatnika s nepotpunim podacima, prijedlozi koji ne budu dostavljeni na propisanom obrascu, nepravovremeni prijedlozi ili prijedlozi podneseni na neki drugi način koji ne udovoljava kriterijima iz ovog Javnog poziva, neće se razmatrati.

**VII.**

Izrazi koji se koriste u ovom Javnom pozivu, a koji imaju rodno značenje, bez obzira na to koriste li se u muškom ili ženskom rodu, obuhvaćaju, na jednak način, muški i ženski rod.

**PREDSJEDNIK**

**ODBORA ZA IZBOR I IMENOVANJA**

**ŽUPANIJSKE SKUPŠTINE ZAGREBAČKE ŽUPANIJE**

**Damir Sesvečan, v.r.**